《寇相公生辰因有寄献》
宋代·魏野

宋朝元老更谁先，已咏功成二十年。
好去上天辞将相，归来平地作神仙。
坐看云岫资闲兴，卧听霓裳引醉眠。
多少年辰献诗者，应无真祷似狂篇。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。